 Sebótimọ Ẹlẹwà Sàpọn - Ó ń rọ wá láti má se kọjá agbára wa Òwe Sebótimọ Ẹlẹwà Sàpọn ló bẹrẹ lọdọ obìnrin kan tó ń ta ẹwà ní ìlú Abẹokuta. Wọn maa n fi eyi parọwa fun wa, kọ wa lọgbọn, fun wa loye, to si tun maa n tọ wa sọna ninu igbe aye wa lojoojumọ. Ọkan lara awọn owe to n parọwa fun wa ni Ṣebotimọ Ẹlẹwa Sapọn, awọn ohun to si yẹ ka mọ nipa owe naa ree: Itan nipa owe Sebótimọ Ẹlẹwa Ṣàpọn Obinrin kan wa nilu Abẹokuta to n ta ẹwa sise ni adugbo Sàpọn nilu Abẹokuta, tii se olu ilu nipinlẹ Ogun bayii. Obinrin ẹlẹwa yii mọ ounjẹ naa se debi pe awọn eeyan maa n pe biba sọdọ rẹ lati du ẹwa rẹ ra ni. Kí ló máa ń wú ìyá Nike Davies lori láti wé gèlè ràbàtá? Àwọn iròyin tì ẹ leè ní ìfẹ síí: Tọkọ-taya Aràrá: Àwọn èèyàn máa ń wò wá, ta bá fa ọwọ ara wa ní títì Agbada ikoko nla kan lo maa fi n se ẹwa fun tita, to si n jẹ ere rẹpẹtẹ nibẹ lojoojumọ. Koda, nibi ti ẹwa rẹ dun, to si tun jẹ itẹwọgba de, awọn onibara rẹ maa n ra ounjẹ naa ni awin, lai sanwo ti owo ba sa fẹrẹ lapo wọn. Nigba to ya, oju aanu n pa obinrin ẹlẹwa yii ku lọ, tori ọpọ gbese tawọn eeyan jẹ ẹ, ko jẹ ko ri owo ta ọja mọ, ti odiwọn ikoko ẹwa to n se si n din ku lojoojumọ. Niwọn igba to si jẹ pe alatise ni yoo mọ atise ara rẹ, eyi lo mu ki ẹlẹwa Ṣapọn da ọgbọn ti awọn onibara rẹ ko fi ni gba igba lori rẹ, nipa rira ọja rẹ lawin. Ti onibara kan ba si tọ obinrin naa wa pe oun fẹ ra ẹwa sise rẹ ni awin, iya ẹlẹwa yii yoo sọ fun pe ko ma ra ẹwa lawin, se ni ko ra iye ẹwa ti owo rẹ ka lai jẹ gbese. Ondo: Dejí sun ọmọ méje àtagbalagba meji mọlé nítorí pé ó ń bínú Agbada ikoko nla kan lo maa fi n se ẹwa fun tita, to si n jẹ ere rẹpẹtẹ nibẹ lojoojumọ. Esi to si saaba maa n fọ jade fun wọn, lati rọ wọn ki mase ra ẹwa lawin ni pe Ṣe bo ti mọ, eyi to tumọ si pe mase ra kọja iye owo too ni lapo bayii. Bi ọjọ se n gori ọjọ, ti oṣu si n gori oṣu, lawọn eeyan ba sọ di owe ati aṣa obinrin ẹlẹwa naa. Ki wọn si to beere ọja awin lọwọ rẹ, ni wọn ti mọ esi ti yoo fi da wọn lohun. Ọrọ yii si ni wọn fi maa n sa obinrin naa pe Ṣe bo ti mọ, Ẹlẹwa Ṣapọn. Diẹ-diẹ si ni owe naa gbilẹ, to si di itẹwọgba titi di oni. Itumọ owe yii lo si n parọwa si ẹni kọọkan wa pe ka ma se kọja agbara wa, ka maa se ohun gbogbo ni iwọntun wọnsi, iwọn eku ni iwọn itẹ, ka maa baa maa jẹ gbese kiri, eyi to lee mu itiju ati ipaya de ba ni. Ta ni Ẹlẹwa Ṣapọn? : Oniruuru owe ati asamọ lo wa nilẹ Yoruba. 